Diari Oficial de la Generalitat Valenciana


Sumari del DOGV 2510, del 18-05-1995 (1995/834743)

ACORD de 2 de maig de 1995, del Govern valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Mislata.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2510

Data del DOGV
:   18-05-1995

Secció del DOGV
:   ALTRES DISPOSICIONS

Número del document
:   1995/834743


Data del document
:   02-05-1995

Organisme emissor
:   Conselleria d'Administració Pública

Tipus de document
:   Acord

ACORD de 2 de maig de 1995, del Govern valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Mislata.   
El Govern valencià, en la reunió del dia 2 de maig de 1995, adoptà l'acord següent:  
L'Ajuntament de Mislata, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'accés nord de Mislata. Fase 1a.  
Aquesta declaració d'urgent ocupació es justifica en el fet que l'esmentada obra està inclosa en el Pla Provincial d'Obres i Serveis per a 1994 de la Diputació Provincial de València i la seua demora pot comportar la pèrdua de la subvenció corresponent.  
Sotmès l'expedient a informació pública, els afectats no hi han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern valencià  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Mislata per a l'execució del Projecte d'accés nord de Mislata. Fase 1a.  
Llista de béns afectats  
Quarta finca  
Descripció. Parcel·la de terreny al terme de Mislata, partida del Quint, zona situada perpendicularment al carrer de l'Hospital, d'accés nord a la població de Mislata, comprensiva de 1072,86 m2. Limita: al nord i a l'oest, amb la resta de la parcel·la de la qual se segregarà; al sud i a l'est, amb els terrenys de propietat dels hereus de la Sra. Consuelo Planells Ferrer (les Sres. Consuelo, Pilar i María Barbera Planells).  
Propietari: Sr. José Juan Sanz.  
Onzena finca  
Descripció. Parcel·la de terreny al terme de Mislata, partida del Quint, zona situada perpendicularment al carrer de l'Hospital, d'accés nord a la població de Mislata, comprensiva de 395,33 m2. Limita: al nord i a l'est, amb el camí i la séquia de Favara; al sud i a l'oest, amb els terrenys propietat del Sr. Vicente Soria Llopis.  
Propietària: Sra. Carmen Pascual Aparisi.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Mislata al·legacions a fi de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és pot interposar, després de la comunicació prèvia preceptiva al Govern valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei reguladora de la Jurisdicció Contenciosa Administrativa (disposicions addicionals 10 i 11 de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 2 de maig de 1995  
El conseller secretari del Govern Valencià,  
LUIS BERENGUER FUSTER